Dokument ta' ħidma ta' l-istaff tal-Kummissjoni - Dokument li jakkumpanja r- regolament tal-Parlament Ewropew u tal-Kunsill dwar it-tqegħid fis-suq u l-użu ta' l-għalf - Sommarju dwar l-istima ta’ l-impatt {COM(2008) 124 finali} {SEC(2008) 276} /* SEK/2008/0275 finali */





[pic] | KUMMISSJONI TAL-KOMUNITAJIET EWROPEJ | Brussel 3.3.2008 SEG(2008) 275 DOKUMENT TA' ĦIDMA TA' L-ISTAFF TAL-KUMMISSJONI Dokument li jakkumpanja r- REGOLAMENT TAL-PARLAMENT EWROPEW U TAL-KUNSILL dwar it-tqegħid fis-suq u l-użu ta' l-għalf SOMMARJU DWAR L-ISTIMA TA’ L-IMPATT {COM(2008) 124 finali} {SEC(2008) 276} SOMMARJU DWAR L-ISTIMA TA’ L-IMPATT għall-proposta dwar il-modernizzazzjoni u s-simplifikazzjoni tal-leġiżlazzjoni dwar iċ-ċirkolazzjoni u l-użu ta’ l-għalf 1. KWISTJONIJIET TA’ PROċEDURA U KONSULTAZZJONI MAL-PARTIJIET INTERESSATI L-ewwel pass fil-proġett “reviżjoni tal-leġiżlazzjoni dwar l-għalf” ittieħed fl-2003 meta l-Kummissjoni assenjat studju estern. Dan kien segwit fl-2005 permezz ta’ konsultazzjoni online interattiva dwar it-tfassil tal-politika. Sabiex tinġabar informazzjoni relatata mal-piżijiet amministrattivi u impatti oħrajn intbagħat kwestjonarju fi Frar 2007 lill-partijiet interessati u lill-Istati Membri (SM). B’mod parallel, saru intrervisti ma’ esperti biex jitwettqu aħjar il-ħtiġijiet ta’ l-informazzjoni b’mod partikulari dwar l-impatti finanzjarji. Barra minn hekk, diskussjonijiet mill-panel tal-partijiet interessati saru kontinwament flimkien ma’ l-SM, l-Awtorità Ewropea dwar is-Sigurtà Alimentari (EFSA) u l-partijiet interessati. Twaqqaf Grupp Direttiv ta’ l-Interservizzi tal-Kummissjoni dwar l-istima ta’ l-impatt. Il-Bord ta’ Stima ta’ l-Impatt tal-Kummissjoni eżamina l-abbozz tar-rapport dwar l-istima ta’ l-impatt fil-laqgħa tiegħu bħala bord fit-13 ta’ Ġunju 2007. Ġew aċċettati rakkomandazzjonijiet biex b’hekk komplew itejbuh. 2. IDENTIFIKAZZJONI TAL-PROBLEMA 2.1. Is-settur ta’ l-għalf ta’ l-UE Fl-2005, 5 miljun bidwi rabbew merħliet b’valur totali ta’ 129 biljun €. L-għalf[1] hu l-aktar fattur importanti bħala nfiq, u dan jirrappreżenta 47% mill-valur tal-prodotti ta’ l-annimali ta’ l-UE. Għalf kompost mixtri kien jammonta għal 37 biljun €. L-industrija ta’ l-għalf Ewropea (eskluż l-ikel ta’ l-annimali tad-djar) toffri impjieg dirett għal madwar 100 000 persuna f’madwar 4 000 impjant. Il-progress teknoloġiku, it-titjib fl-immaniġġjar ta’ l-irziezet u l-innovazzjoni rriżultaw fi tnaqqis kontinwu tal-proporzjonijiet ta’ konverżjoni ta’ l-għalf. Pereżempju, biex jiġi prodott 1 kg bajd fl-1968, kien meħtieġ 3.1 kg ta’ għalf filwaqt li fl-2001 dan kien biss 1.9 kg. Barra mill-benefiċċju ekonomiku hemm ukoll anqas tniġġis kimiku (dijossidju tal-karbonju, nitrat, ammonja) għal kull unità tal-produzzjoni. Madwar 62 miljun dar fl-UE għandhom annimali tad-djar (l-aktar numerużi 60 miljun qattus, 59 miljun kelb). Id-daqs tas-suq ta’ l-UE hu kkalkulat li hu madwar 6 miljun tunnellata ta’ ikel għall-annimali tad-djar, magħmul minn madwar 450 kumpanija, u li jiswa madwar 9 biljun € fis-sena. Impjiegi diretti huma stmati li jammontaw għal 21 000 persuna u dawk indiretti għal 30 000 persuna. 2.2. Kwistjonijiet Attwalment, iċ-ċirkolazzjoni tal-materjali ta’ l-għalf u ta’ l-għalf kompost hi rregolata b’ħames Direttivi qodma tal-Kunsill u b’xi 50 att ta’ emendi jew ta’ implimentazzjoni. Is-sitwazzjoni żviluppat tant li l-leġiżlazzjoni hi bħalissa estremament mifruxa b’ħafna referenzi inkroċjati li jagħmluha diffiċli li jinftiehmu u li jiġu implimentati b’mod li jkun l-istess. Barra minn hekk, 2.6% biss ta’ l-għalf kompost ta’ l-UE jmur f’kummerċ intra UE li jindika ostakoli kummerċjali. Elenkar ta’ materjali għall-għalf Importanti li jkun hemm ismijiet u deskrizzjonijiet ċari għall-materjali ta’ l-ikel li jintużaw biex jiġi prodott għalf kompost jew li jingħalef b’mod dirett lill-annimali. Il-karatteristiċi speċifiċi ta’ dawn il-materjali huma essenzjali biex tiġi żgurata l-effikaċja tal-prodott finali. Filwaqt li ismijiet/deskrizzjonijiet ta’ din ix-xorta huma disponibbli għal ħafna mill-materjali ta’ l-għalf, il-listi b’ebda mod ma huma eżawriti. Ta’ l-aktar tħassib huma l-ħafna materjali ġodda ta’ għalf pereżempju l-ko-prodotti ta’ għalf ipproċessat jew l-industrija tal-bijofjuwil. It-tendenza ta’ forniment li qed jiżdied fil-ko-prodotti għal razzjonijiet ta’ għalf qed tkompli minħabba l-kompetizzjoni qawwija għal qamħ bażiku bejn l-għalf, l-ikel u l-fjuwil. Nuqqas ta’ informazzjoni ċara dwar il-prodott jikkontribwixxi għal użu mhux tajjeb biżżejjed ta’ dawn il-materjali. Proċeduri ta’ awtorizzazzjoni għall-għalf Għal bijo-proteini (prodotti li fihom ħafna proteini mmanifatturati permezz ta’ ċerti proċessi tekniċi), il-firxa tal-materjali inkluża f’din il-kategorija nbidlet bid-dħul fis-seħħ tar-Regolament dwar l-addittivi ta’ l-għalf. B’din il-bidla bħalissa hemm il-preokkupazzjoni li l-proċedura ta’ l-awtorizzazzjoni ta’ qabel it-tqegħid fis-suq għall-bijo-proteini li baqa’ hi wisq oneruża u disproporzjonata fir-rigward ta’ kull preokkupazzjoni potenzjali ta’ sikurezza. Aktar minn hekk, intweriet preokkupazzjoni li fil-leġiżlazzjoni attwali materjali emerġenti ta’ għalf (pereżempju pjanti eżotiċi) ma jinħteġu ebda awtorizzazzjoni. Filwaqt li a priori ma hemm ebda evidenza li prodotti ta’ din ix-xorta jistgħu jikkawżaw preokkupazzjonijiet ta’ sikurezza ta’ spiss dawn jiġu kkummeċjalizzati mingħajr identità ċara dwar il-prodott. Tikketti għall-għalf kompost għall-annimali li jipproduċu ikel Il-leġiżlazzjoni attwalment teħtieġ li jiġu elenkati l-materjali ta’ għalf użati f’għalf kompost għall-annimali minbarra l-annimali tad-djar, f’ordni dixxendenti, bil-persentaġġ skond il-piż b’toleranza ta’ +/- 15%. Ir-riċetta għal għalf kompost hi essenzjalment meqjusa mill-industrija bħala proprjetà intellettwali u jekk tiġi żvelata jfisser li kompetituri jistgħu faċilment jeħdu vantaġġ mill-investiment li jkun sar fl-iżvilupp tal-prodott. Konsegwentement id-dikjarazzjoni miftuħa titqies minn ħafna bħala diżinċentiv għall-investiment fir-riċerka u l-iżvilupp (R&D) ta’ għalf ġdid. It-twaħħil ta’ tikketti dwar l-addittivi ta’ l-għalf fl-għalf kompost hi skaduta koperta b’Artikolu fid-Direttiva li barra milli hi mħassra jiħteġilha li tiġi razzjonalizzata. Tikketti għall-għalf ta’ l-annimali tad-djar Intwerew preokkupazzjonijiet li l-leġiżlazzjoni attwali dwar it-tikketti li jitwaħħlu fuq l-ikel ta’ l-annimal tad-djar ma tindirizzax b’mod xieraq il-ħtiġijiet fir-rigward ta’ l-informazzjoni dwar il-komponenti speċifiċi tal-prodott finali. Dan jista’ jwassal sabiex il-klijent jitħawwad, jew agħar jiġi sgwidat, dwar xi jkun fih l-ikel li jitma’ lill-annimali tiegħu. 3. GħANIJIET Il-proġett hu inkluż fil-programm kontinwu ta’ simplifikazzjoni tal-Kummissjoni. Għalhekk, l-għanijiet ġenerali huma: ( l-akkwist ta’ ċarezz legali u implimentazzjoni armonizzata, ( l-iffaċilitar tajjeb tal-funzjonament tas-suq intern, ( is-simplifikazzjoni tar-rekwiżiti tekniċi u t-tneħħija ta’ piż amministrattiv li mhux neċessarju, ( iż-żieda tal-kompetittività ta’ l-għalf ta’ l-UE u tas-settur tal-biedja u ( il-kapaċità lill-utenti ta’ l-għalf li jagħmlu għażla informata mingħajr ma jiġu sgwidati permezz ta’ tikketti moderni L-għanijiet operattivi huma għall- ( elenkar tal-materjali ta’ l-għalf: it-tħaddim tajjeb tas-suq intern permezz ta’ ismijiet ċari u informazzjoni xierqa lill-konsumatur ( proċeduri ta’ awtorizzazzjoni: il-proċeduri ta’ riskji proporzjonati biex jiġi żgurat li l-materjali emerġenti ta’ l-għalf jiġu speċifikati b’mod xieraq. ( tikketti għall-għalf kompost ta’ l-annimali ta’ l-irziezet: iż-żieda fl-innovazzjoni u fil-kompetittività billi jitnaqqsu r-rekwiżiti li mhumiex neċessarji dwar it-tikketti u aktar aġġornament għat-tikketti ta’ l-addittivi ta’ l-għalf; ( it-tikketti għall-ikel ta’ l-annimali tad-djar: it-titjib ta’ l-adegwatezza tat-tikketti ta’ l-ikel għall-annimali tad-djar u l-modernizzazzjoni tad-dispożizzjonijiet. 4. STIMA TAL-KWISTJONIJIET PRINċIPALI TAL-POLITIKA Mingħajr ekwivoku, Regolament komprensiv ġdid għandu jintroduċi konsistenza u ċarezza fis-settur ta’ l-għalf ta’ l-UE. 4.1. L-elenkar tal-materjali għall-għalf Għażla 1: It-tħassir tal-lista mhux esklusiva tal-materjali għall-għalf Għażla 2: Iż-żamma ta’ l-istatus quo Għażla 3: L-estensjoni tal-lista mhux esklusiva attwali tal-materjali għall-għalf Għażla 4: Lista ta’ l-UE tal-materjali għall-għalf elaborata mill-partijiet interessati (kodiċi ta’ prattika) L-impatti[2] fuq is-sikurezza ta’ l-għalf/l-ikel ta’ l-għażliet kollha jidhru li huma newtrali. Il-lista tal-materjali għall-għalf bl-ismijiet, id-deskrizzjoni u l-kostitwenti analitiċi li għandhom jintużaw fit-tikketti meqjusa li hi pjuttost strument għall-identifikazzjoni tal-prodott milli għas-sikurezza ta’ l-għalf. F’termi tad-drittijiet ta’ l-utent, is-sempliċi tħassir tal-lista attwali jista’ jwassal għal identifikazzjoni aktar ħażina tal-prodott filwaqt li t-tkomplija tal-lista meqjus li jirriżulta f’informazzjoni aħjar għall-utent. Biex il-proċessi ta’ produzzjoni ta’ l-utenti ta’ l-għalf jittejbu l-estensjoni tal-lista għandha tkabbar il-kopertura tal-materjali għall-għalf u l-livell tad-dettall. B’mod simili, il-kodiċi ta’ prattika għandha ttejjeb is-simplifikazzjoni u l-informazzjoni dwar il-materjali għall-għalf. Wara li tiġi kkunsidrata l-kompetizzjoni aktar iebsa għall-materja prima bejn l-għalf, l-ikel u l-fjuwil, aktar ko-prodotti mill-industrija ta’ l-ikel jew tal-bijofjuwil qed jintużaw għall-għalf. Għalhekk l-għażliet 3 u 4 għandhhom impatti pożittivi f’termini ta’ informazzjoni għas-suq minħabba n-nuqqas ta’ definizzjoni xierqa ta’ dawn il-prodotti. Jekk wieħed jassumi li l-partijiet interessati jistgħu jimlew din id-differenza fl-informazzjoni bejn in-negozji aħjar mil-leġiżlatur, l-għażla 4 tidher, li tipproduċi riżultati aħjar mill-għażla 3. L-SMEs jistgħu jakkwistaw vantaġġ mil-lista komprensiva ta’ informazzjoni aħjar dwar il-prodott għall-materjali għall-għalf, mingħajr ħlas għad-dispożizzjoni tagħhom. It-tħassir tal-lista attwali għandu jnaqqas il-piż amministrattiv. L-estensjoni tal-lista mil-leġiżlatur għandha żżid b’mod sinifikattiv il-piż amministrattiv. Fl-għażla 4 għandu jkun hemm ukoll spejjeż konsiderevoli iżda b’mod sinifikattiv aktar baxxi. Konklużjoni: L-istima tappoġġja t-twaqqif ta' lista komprensiva tal-materjali għall-għalf permezz ta' koregolamentazzjoni billi l-valur miżjud jirriferi prinċipalement għal elementi kwalitattivi tat-tqegħid fis-suq ta’ għalf. 4.2. Proċeduri ta’ awtorizzazzjoni għall-għalf[3] Għażla 1-1: Il-bijo-proteini - jabbandunaw il-proċedura ta’ awtorizzazzjoni ta’ qabel it-tqegħid fis-suq Għażla 1-2: Il-bijo-proteini - jżommu l-istatus quo Għażla 1-3: Il-bijo-proteini - iħaffu l-proċedura ta’ awtorizzazzjoni Għażla 2-1: L-għalf emerġenti - iżomm l-istatus quo Għażla 2-2: L-għalf emerġenti - jitlob proċedura ta’ awtorizzazzjoni qabel it-tqegħid fis-suq L-għażliet 1-2 u 2-2 li jeħtiġilhom proċedura ta’ awtorizzazzjoni qabel it-tqegħid fis-suq għall-bijo-proteini u l-materjali emerġenti għall-għalf għandhom jipproduċu riżultati kemm kemm aħjar dwar is-sikurezza ta’ l-għalf/l-ikel. L-għażla 1-3 kellha riżultat aħjar mill-għażla 1-1 għaliex anki bi proċedura eħfef jistgħu jiġu koperti aspetti relatati mas-sikurezza. Fir-rigward tad-drittijiet ta’ l-utenti, u t-trasparenza tas-suq, l-għażliet 1-2 u 2-2 (imħaffa għall-1-3) jidhru li jipproduċu riżultati ftit aħjar minħabba r-rekwiżit ta' l-istima tar-riskju. Wara li jiġu kkunsidrati l-aspetti ekonomiċi pożittivi ta’ l-għażliet 1-1 u 2-1, dawn jidhru li kellhom impatt favorevoli fuq l-impjiegi. F’dak li jikkonċerna l-kummerċ mal-Pajjiżi Terzi, l-għażliet 1-1 u 2-1 għandhom jiffaċilitaw l-importazzjonijiet wara li tiġi kkunsidrata d-differenza bejn l-awtorizzazzjoni ta’ dawn il-prodotti ġo u barra l-UE. B’mod simili, il-kompetittività kemm tal-kumpaniji li jpoġġu fiċ-ċirkolazzjoni kif ukoll ix-xerrejja potenzjali ta’ prodotti ta’ din ix-xorta għandhom jiġu influwenzati b’mod pożittiv ħafna bl-għażliet 1-1 u 2-1 u b’mod kemm kemm pożittiv bl-għażla 1-3. B’konformità ma’ l-impatti dwar il-kompetittività, l-għażliet 1-1 u 2-1 jistgħu joffru mezzi lill-R&D biex ipoġġu fis-suq materjali ġodda għall-għalf. L-SMEs normalment ma għandhomx ir-riżorsi biex jintroduċu u jakkompanjaw applikazzjonijiet għall-awtorizzazzjoni. Għalhekk l-għażliet 1-1 u 2-1 għandhom jespandu l-qasam potenzjali tan-negozju tagħhom. L-impatti fuq il-piż amministrattiv għandu jiġi vvalutat għall-kumpanija potenzjali ta’ produzzjoni, għall-istituzzjoni li tagħmel il-valutazzjoni tar-riskju (EFSA) u għall-awtoritajiet kompetenti f’termini ta’ l-akkompanjament tal-proċess ta’ awtorizzazzjoni u ta’ skrutinji tas-suq. L-għażliet 1-2 (għażla 1-3 mħaffa) u 2-2 joħolqu spejjeż konsiderevoli f’kull qasam. Konklużjoni: Il-valur miżud ta’ proċedura ta’ awtorizzazzjoni għat-tqegħid fis-suq f’termini ta’ sikurezza għall-għalf ma jilħaqx livell li jiġġustifika la d-dispożizzjoni għall-bijo-proteini u lanqas għall-materjali emerġenti għall-għalf li kollha kemm huma għandhom jgħaddu minn din il-proċedura. Għalhekk, il-bijo-proeteini u l-għalf emerġenti se jkunu materjali normali għall-għalf li jiċċirkolaw taħt ir-responsabbiltà ta’ l-operatur kummerċjali ta’ l-għalf u s-sorveljanza ta’ l-awtoritajiet kompetenti. 4.3. It-tikketti ta’ għalf kompost għall-annimali li jipproduċu l-ikel Għażla 1-1: Il-materjali għall-għalf - iż-żamma ta’ l-istatus quo Għażla 1-2: Il-materjali għall-għalf - indikazzjoni f’ordni dixxendenti skond il-piż Għażla 2-1: L-addittivi għall-għalf - iż-żamma ta’ l-istatus quo Għażla 2-2: L-addittivi għall-għalf - dikjarazzjoni mandatorja ta’ l-ismijiet Għalkemm id-dikjarazzjoni ta’ persentaġġ tal-materjali għall-għalf (l-għażla 1-1) ġiet introdotta bħala mezz ta’ saħħa pubblika u ta’ sikurezza għall-għalf, il-qafas żviluppat sussegwentement li jimplimenta l-liġi ġenerali dwar l-ikel jissuġġerixxi li hu marġinali l-valur miżjud tad-dikjarazzjoni ta’ persentaġġ biex tiġi sostnuta s-sikurezza għall-għalf. Wara li jiġi kkunsdrat fuq naħa l-prinċpju bażiku li l-addittivi kollha għandhom jiġu awtorizzati u sikuri, l-impatt potenzjali negattiv ta’ l-għażla 2-2 meqjus li hu marġinali, min-naħa l-oħra t-traċċabilità hi assiguratà permezz tas-sistemi ta’ identifikazzjoni kemm għall-manifattur kif ukoll għall-produzzjoni konkreta. Għażliet 1-2 u 2-1 jistgħu jwasslu fuq tul ta’ żmien medju f’żieda fl-impjiegi fl-industrija ta’ l-għalf minħabba impatti ekonomiċi pożittivi. L-għażla 1-1 (l-għażla 2-2 mħaffa) meqjusa bħala negattiva ħafna għall-kompetittività ta’ l-industrija ta’ l-għalf ta’ l-UE li tista’ tinfluwenza wkoll dik tal-bdiewa ta’ l-imrieħel ta’ l-UE. Fir-rigward tat-trasparenza tas-suq, id-differenza bejn persentaġġ mandatorju kkombinat ma’ toleranza sinifikattiva u ma’ ordni dixxendenti tidher li hi marġinali. Ir-rikjesta li l-addittivi kollha jidhru fuq it-tikketti meqjusa li għandha effett pożittiv dwar it-trasparenza għall-konsumatur, madankollu fir-rigward ta’ l-adegwatezza xi wħud stqarru li t-tikketti spiċċaw mgħobbijin iż-żejjed. Peress li barra l-UE mhemmx sistema komparabbli għad-dikjarazzjoni mandatorja ta’ persentaġġ li hi magħrufa fis-seħħ, l-abbandunar jista’ jiffaċilita kummerċ ma’ Pajjiżi Terzi. L-impatti fuq l-R&D ta’ l-għażla 1-2 jitqies li huma pożittivi b’mod qawwi biex b’hekk issaħħu l-innovazzjoni u l-investiment fl-industrija ta’ l-għalf. L-impatti negattivi dwar il-protezzjoni ta’ kif jinħadmu l-prodotti kienu ddikjarati fl-għażla 1-1 u għat-tqegħid mandatorju ta’ tikketti għall-addittivi kollha ta’ l-għalf inkoporati fl-għalf kompost (għażla 2-2). L-SMEs li b’suċċess iqiegħdu għalf speċjalizzat ibbażat fuq investiment straordinarju fl-iżvilupp tal-prodott jistgħu jsofru minħabba l-għażliet 1-1 u 2-2. L-impatti fuq il-piż amministrattiv għall-għażliet 1-1 u 2-2 għall-industrija jidhru li huma inqas sinifikattivi wara li jiġi kkunsidrat l-istat ta’ l-arti tas-sistemi ta’ l-imballar ta’ l-industriji. Għall-Istati Membri, ġie ddikjarat il-piż amministrattiv sinifikattiv marbut ma’ l-għażla 1-1 (l-għażla 2.2 imħaffa) b’verifika analitika diffiċli tal-valuri ttikkettati. Konklużjoni: Ir-riżultati ta’ l-istima ta’ l-impatt jappoġġjaw it-tħassir ta’ l-indikazzjoni mandatorja tal-persentaġġ skond il-piż tal-materjali għall-għalf fl-għalf kompost ikkombinat fuq naħa bil-possibbiltà li jiġu indikati l-persentaġġi b’mod volontarju u fuq in-naħa l-oħra bil-kundizzjoni li x-xerrej jista’ jingħatalu aktar informazzjoni jekk jitlob dan. It-tqegħid ta’ tikketti għall-addittivi ta’ l-għalf fl-għalf kompost għandu jkun ġeneralment biss mandatorju għal dawk sensittvi. L-addittivi l-oħrajn jistgħu jidhru fuq it-tikketta b’mod volontarju possibbilment b’konformità mal-Kodiċi mmexxija mill-partijiet interessati tal-prattika tajba, kif approvata mill-Komitoloġija. 4.4. It-tqegħid ta’ tikketti ta’ l-ikel ta’ l-annimali tad-djar Għażla 1: Iż-żamma ta’ l-istatus quo u l-aġġornament tat-tikketti ta’ l-addittivi Għażla 2: L-indikazzjoni tal-materjali kollha għall-għalf f’ordni dixxendenti ta’ piż u l-isem ta’ l-addittivi kollha ta’ l-għalf Għażla 3: L-għoti ta’ informazzjoni addizzjonali permezz tal-Kodiċijiet ta’ prattika tajba L-impatti fuq is-sikurezza ta’ l-għalf/l-ikel ta’ l-għażliet jidhru li huma newtrali. L-ewwelnett, l-annimali tad-djar ma jagħmlux parti mill-katina ta’ l-ikel. It-tieni nett, is-sikurezza fil-produzzjoni u ċ-ċirkolazzjoni huma żgurati mill-Liġi riveduta dwar l-Ikel. L-impatti dwar id-drittijiet ta’ l-utenti ta’ l-għażliet huma ambivalenti għax fuq naħa l-għażla 2 toffri fil-każijiet kollha aktar trasparenza fis-suq u l-informazzjoni dwar il-prodott tissuġġerixxi ma’ l-ewwel daqqa ta’ għajn effett pożittiv. Min-naħa l-oħra l-klijent medju ta’ l-ikel għall-annimali tad-djar irid tikketta sempliċi li jkun jista’ jifhimha. Jekk l-għan li t-tikketti għandhom ikunu sempliċi u li jistgħu jinftiehmu jiġi inkluż fil-kwistjoni tad-drittijiet ta’ l-utent l-impatti ta’ l-għażla 3 jidher li għandhom effetti pożittivi. Il-konsultazzjoni indikat impatt negattiv fuq l-impjiegi ta’ l-għażla 2 li rriżulta minn konsegwenzi negattivi fuq il-kompetittività, il-protezzjoni ta’ kif isir il-prodott u l-ispejjeż amministrattivi. L-għażla 2 tikkonċerna l-ambjent b’mod dirett minħabba ż-żieda tal-prodotti sekondarji b’ismijiet li ma jħajrux li għandhom jintremew milli jiġu mitmugħin lill-annimali tad-djar. Aktar minn hekk, bit-tnaqqis tal-flessibiltà ta’ l-industrija għall-ksib ta’ materja prima l-għażla 2 għandha żżid id-distanzi tat-trasport u għalhekk tikkawża impatti negattivi fuq l-ambjent. L-R&D u l-kompetittività ta’ l-industrija ta’ l-għalf ta’ l-UE għandhom jiġu influwenzati b’mod negattiv bl-għażla 2 minħabba l-kxif tar-riċetti tagħhom u ż-żieda ta’ l-ispejjeż speċjalment meta jiġi kkunsidrat il-proporzjon għoli ta’ prodotti mingħajr marka pproduċuti b’mod speċifiku għall-bejgħ bl-imnut. L-għażla 3 tista’ t-tejjeb il-kompetittività minħabba li jkun hemm aktar libertà intraprenditorjali. L-ewwelnet l-impatti għall-għażla 2 fuq il-kummerċ intra u extra-Komunitarju se jiddisturbixxu b’mod sinifikattiv il-flussi kummerċjali tradizzjonali li jistgħu jolqtu b’mod qawwi lill-Pajjiżi Terzi. L-SMEs li jixtru bl-“aħjar prezzijiet fis-suq” se jkunu preokkupati b’mod partikulari bl-għażla 2 għaliex ma jistgħux bl-istess mod bħall-kumpaniji multinazzjonali l-kbar jikkompensaw sorsi tilgħin u niżlin ta’ materja prima L-għażla 3 tappoġġja l-SMEs għax dawn ikunu jistgħu jieħdu vantaġġ mill-kodiċi mingħajr il-ħtieġa ta’ dipartiment fil-kumpanija biex jipprovdi benefiċċji ta’ din ix-xorta. L-impatti ta’ l-għażla 2 fuq l-industrija meqjusin li huma negattivi ħafna partikularment minħabba l-ispejjeż addizzjonali għall-ksib tal-materja prima, il-faċilitajiet biex jinħażnu fihom u l-istaff. Dwar il-piż amministrattiv fuq l-awtoritajiet kompetenti, jidhru bbilanċjati l-impatti pożittivi u negattivi ta’ l-għażla 2. Wara li jiġi kkunsidrat li l-industrija diġà fuq inizjattiva tagħha stess bdiet taħdem fuq kodiċi ta’ prattika tajba l-ispejjeż addizzjonali ta’ l-għażla 3 jidhru marġinali. Konklużjoni: Ir-riżultati ta’ l-istima ta’ l-impatt jappoġġjaw iż-żamma ta’ l-istatus quo f’forma aġġornata bir-rigward tal-kategoriji tal-materja prima u tar-regoli għall-addittivi ta’ l-għalf billi tiġi enfasizzata l-adegwatezza ta’ l-informazzjoni għas-sid medju ta’ annimal tad-djar. Il-partijiet interessati għandhom jelaboraw kodiċi għal tikketti tajba għall-ikel ta’ l-annimali tad-djar, approvata mill-Komitoloġija. 5. SORVELJANZA U STIMA Għas-sorveljanza u l-istima, qed jiġu proposti l-indikaturi li ġejjin: in-numru u l-proprjetajiet analitiċi tal-materjali għall-għalf elenkati, ir-riskji b’effett negattiv fuq is-saħħa tal-pubbliku, il-livell tad-dettall tal-kodiċi għat-tikketti tajba ta’ l-ikel għall-annimali tad-djar u s-sodisfazzjoni ta’ l-utenti ta’ l-għalf. [1] L-għalf jista’ jiġi kkategorizzat fil-materjali ta’ l-għalf, fl-addittivi ta’ l-għalf, fl-għalf kompost u fl-għalf immedikat. [2] Impatti fuq l-impjiegi, id-drittijiet ta’ l-utenti, l-ambjent u l-intrapriżi żgħar/medji (SMEs) jissemmew biss fejn jinstabu. [3] L-importazzjonijiet predominanti ta’ kejkijiet taż- żejt/–ikliet u prodotti tal- qamħirrum li l-produzzjoni tagħhom mill-GMOs aktar qed tiżdied għandhom jiġu awtorizzati skond il-leġiżlazzjoni speċifika ta’ l-UE li hawnhekk mhux il-każ.